Hidroelectrica "suferă" pe toate fronturile: acțiuni mai ieftine și profit la aproape jumătate față de anul trecut. Ce a generat scăderile
Compania de stat Hidroelectrica, cel mai mare producător de energie electrică din România, a încheiat primul semestru din 2024 cu un profit net de 2,69 miliarde de lei, comparativ cu cel de 4 miliarde lei din aceeași perioadă din 2023, în timp ce veniturile au scăzut cu 26%, la 5,15 miliarde lei pe fondul unei producții de energie în scădere cu 22% și al unor prețuri mai mici.